Diari Oficial de la Generalitat Valenciana


Sumari del DOGV 2893, del 19-12-1996 (1996/840371)

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació de diversos articles de les ordenances de les normes subsidiàries de Fortaleny.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840371


Data del document
:   23-10-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'octubre de 1996, de la Comissió Territorial d'Urbanisme de València, pel qual s'aprova definitivament la modificació de diversos articles de les ordenances de les normes subsidiàries de Fortaleny.  
La Comissió Territorial d'Urbanisme de València, en la sessió del dia 23 d'octubre de 1996, va adoptar l'acord següent:  
Vist l'expedient remés per l'Ajuntament de Fortaleny sobre la modificació de diversos articles de les ordenances de les normes subsidiàries de planejament, a l'efecte d'aprovació definitiva, i de conformitat amb els següents:  
Antecedents de fet  
Primer  
El Plenari de l'Ajuntament va aprovar inicialment el projecte el dia 8 de febrer de 1996, i després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el dia 24 de juliol de 1996.  
Segon  
L'expedient ha sigut remés per triplicat, degudament diligenciat, i s'ha tramés de conformitat amb l'article 38 de la Llei 6/1994, de 15 de novembre, Reguladora de l'Activitat Urbanística.  
Tercer  
La documentació, remesa per triplicat exemplar i degudament diligenciada, consta de text escrit on es justifiquen i es concreten les modificacions i els plànol d'ús el sòl, i que la documentació es considera isuficient per a l'objecte que es pretén.  
Quart  
Fortaleny té les normes subsidiàries aprovades definitivament el 5 d'octubre de 1993 per la Comissió Territorial d'Urbanisme, i té una població de 1.029 habitants l'1 de gener de 1990.  
Cinquè  
La comissió informativa de la Comissió Territorial d'Urbanisme de València, en la sessió del dia 15 d'octubre de 1996, va emetre un informe sobre el projecte que ens ocupa, i es compleix així allò que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La primera modificació afecta els articles 56 i 58 de les normes sobre la zona qualificada de residencial oberta, dins del sòl urbà.  
Concretament, l'article 56 especifica, per a aquesta zona, la tipologia d'habitatge unifamiliar aïllat, apariat o adossat en fila, amb l'establiment de dos nivells d'intensitat: residencial oberta de mitjana i baixa densitat.  
L'article 58 regula les condiciones d'ocupació, edificabilitat... de la residencial oberta de mitjana densitat.  
L'ús residencial obert de baixa densitat no apareix, tanmateix, regulat en cap article, i no es fa al·lusió a aquest en los plànols de normes.  
La modificació elimina en l'article 56 la distinció baixa/mitjana densitat, pel qual es regula de forma general l'edificació en la parcel·la, en l'article 58, en el qual es manté l'edificabilitat neta en 1 m2/m2 i únicament s'altera la reculada edificació/via pública que passa de 4 m a 2,5 m.  
La nova redacció proposada per a aquests articles és la següent:  
Article 56. Tipologia: Habitatge unifamiliar aïllat, apariat o adossat en fila.  
Article 58. Condicions d'edificabilitat:  
1) Superfície mínima de terreny edificable assignada a cada habitatge: 120,00 m2  
2) Front mínim a via pública: 5,00 m  
3) Reculada a via pública: 2,50 m  
4) Alçades edificables: III  
5) Alçada de cornisa: 9,50 m  
6) Edificabilitat neta: 1,00 m2/m2  
No s'aprecien inconvenients urbanístics per a procedir-ne a l'aprovació.  
Segon  
La segona modificació afecta els articles 39 i 49 sobre l'ús residencial entremitgeres del sòl urbà, i consisteix a eliminar discrepàncies entre aquests, ja que, si en l'article 39 s'estableix com a alçada mínima de la planta baixa 3,50 m, en l'article 49 s'indica que l'alçada mínima dels miradors permesos sobre la rasant de la vorera és de 3,20 m.  
A través de la modificació es concreta que tant l'alçada mínima de la planta baixa, mesurada cara inferior del primer forjat/rasant de vorera, com la altura mínima sobre la rasant de la vorera dels miradors i balcons seran de 3,50 m.  
No es troba inconvenient per a procedir a aquesta modificació.  
La redacció d'aquests articles s'ajustaria al següent:  
Article 39. Alçada de cornisa: Serà la que corresponga a la façana de la illa de cases on es troba la parcel·la en qüestió, segons el quadre següent i el plànol 06 on es grafien les alçades d'edificació:  
Alçada màxima cornisa Núm. de plantes  
9,50 m III  
12,50 m IV  
La alçada mínima de la cara inferior del primer forjat respecte de la vorera serà en ambdós casos de 3,50 m.  
Per damunt de l'alçada de cornisa permés només es podran construir torreons d'escala, sales de màquines d'ascensors i muntacàrregues, antenes de TV i FM, parallamps, xemeneies, colomers i trasters com a annex d'habitatges. També per damunt de la cornisa podrà aparèixer la coberta de l'edifici en forma de teulada, les vessants de la qual no sobrepassaran els 50º centesimals. Cap colomer no es podrà emplaçar en la primera o en la última crugia, ni podran tenir més de 4 m de alçada sobre el pis del seu emplaçament. Els trasters s'emplaçaran en les crugies centrals, i es deixen lliures la primera i la última, i la seua superfície d'ocupació no serà superior al 20% de la superfície del terrat o 6 m2 per habitatge, ni la seua alçada superior a 2,20 m.  
Redacció de l'article 49, en el punt 2.  
Article 49. Cossos volats:  
2. Els miradors i els balcons s'hauran de situar a una alçada mínima de 3,50 m sobre la rasant de la vorera. No es podran construir miradors als carrers inferiors a 6 m d'amplària.  
Tercer  
La tercera modificació afecta l'article 68 de las normes sobre el sòl no urbanitzable. En aquest article s'especifiquen les construccions i les instal·lacions permeses en aquest tipus de sòl.  
La modificació planteja inserir un article, el 68-bis, per a tenir un major control sobre la construcció de petits magatzems agrícoles en les parcel·les de tarongers existents, habituals a la zona.  
S'especifica una superfície construïda màxima de 30 m2, així com es fixen les separacions a marges i camins, alçada de cornisa i una única planta.  
Tenint en compte que las normes ja estableixen com a parcel·la mínima els 10.000 m2, i, segons el que estableix la Llei 4/92, no es troben inconvenients urbanístics per a procedir a aquesta modificació.  
La redacció de l'article 68-bis, que s'hi insereix, seria la següent:  
Article 68-bis. Es permet la construcció de petits magatzems agrícoles en les parcel·les de tarongers existents, i es destinen per a guardar i emmagatzemar estris i eines agrícoles, amb les condicions d'edificabilitat següents:  
- Superfície construïda màxima 30,00 m2  
- Separacions a marges i camins 5,00 m  
- Alçada màxima de cornisa 3,20 m  
- Nombre de plantes I  
Quart  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i de les seues modificacions, de conformitat amb les disposicions transitòries segona i setena de la Llei Reguladora de l'Activitat Urbanística, en relació amb l'article 10.A, per remissió de l'article 9.1, ambdós de Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme, en la sessió el dia 23 d'octubre de 1996, acorda aprovar definitivament la modificació de diversos articles de les ordenances de les normes subsidiàries de Fortaleny.  
L'Ajuntament de Fortaleny haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació.  
Tot això sense perjudici que s'hi puga presentar qualsevol altre recurs que s'estime oportú.  
València 23 d'octubre de 1996.- El secretari de la Comissió Territorial d'Urbanisme: José Manuel Palau Navarro.